Toshkentda jamoat transportini kuzatib borishga mo‘ljallangan yangi ilova ishga tushdi. «3TMobile» ijtimoiy loyihasini endi Google Play’dan yuklab olish mumkin.    Yangi ilova avtobusning bekatga yetib kelish vaqti haqida xabar beradi, ma’lumotni kengaytirilgan tartibda ko‘rsatish funksiyasi bor. Foydalanuvchi eng ommabop bekatlarni «Tanlanganlar»ga qo‘shishi va shaharning bir nuqtasidan boshqasiga borish uchun eng qulay yo‘nalishni qidirishi mumkin. «3TMobile»ning birinchi yakuniy versiyasi joriy yilning boshida chiqqandi, biroq ilova endigina ish rejimida taqdim etildi. Eslatib o‘tamiz, O‘zbekistonga shunga o‘xshash servis bor - «Tashbus» ilovasi. U avtobusni aniq bir bekatga kelish vaqtini bilish imkonini beradi.